stanford-oval/wikipedia huggingface dataset:
616

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Chesterin taistelu käytiin Northumbrian ja pohjoiswalesilaisten kuningaskuntien välillä.
Edwin nousee Northumbrian kuninkaaksi.
Syntyneitä

Grimoald I, Austrasian major domus
Kuolleita

24. helmikuuta – Ethelbert, Kentin ja Bretwaldan kuningas
Agilulf, langobardien kuningas
Selyf ap Cynan, Powysin kuningas
Saberht, Essexin kuningas
Aethelfrith, Bernician ja Deiran kuningaskuntien kuningas.
Aarne Leppänen

Aarne Leppänen
Aarne Johannes Leppänen (21. maaliskuuta 1894 Maaria – 11. heinäkuuta 1937 Luopioinen) oli suomalainen näyttelijä.
Leppäsen vanhemmat olivat talonomistaja Johan Viktor Leppänen ja Vilhelmiina Johansson-Marttila. Hän kävi viisi luokkaa reaalilyseota ja työskenteli sitten konttoriapulaisena, esiintyen samalla Turussa teatterinäytännöissä.
Leppänen toimi näyttelijänä ensin Kansan Näyttämöllä 1915–1916 ja myöhemmin Kansallisteatterissa 1916–1937, kunnes sairaus pakotti hänet jättämään näyttämöt. Näyttämökoulutuksensa Leppänen oli saanut Kaarola Avellanilta, Adolf Lindforsilta ja Axel Ahlbergilta. Vuodesta 1924 hän täydensi opintojaan ulkomaanmatkoilla. Leppänen esitti erityisesti sankari- ja rakastajaosia, hänen huomattavimpia roolejaan olivat Daniel Hjort Josef Julius Wecksellin saman nimisessä näytelmässä, Pohjalaisten Antti, Lauri Haarlan Synti-näytelmän Ismael, samoin kuin Romeo näytelmässä Romeo ja Julia, Caliban, Unelma-elämä -näytelmän Rustan, Elävä ruumis -näytelmän Fedja sekä Matkan pää -näytelmän Stanhope. Hän näytteli myös mykkäelokuvissa Erämaan turvissa ja Kajastus.
Aarne Leppänen oli naimisissa vuodesta 1924 näyttelijä Glory Renvallin kanssa.
Aiheesta muualla

Aarne Leppäsen elämäkerta Kansallisbiografiassa (maksullinen artikkeli)
Pommi-isku

Pommi-isku tarkoittaa räjähteitä käyttäen tehtyä hyökkäystä. Varhaisempi nimitys pommiattentaatti kuvaa tekoa esimerkiksi poliittisena murhana tai sen yrityksenä, mistä poiketen pommi-iskun kohde nähdään nykyään epämääräisempänä eikä tiettyyn henkilöön kohdistettuna. Pommi-iskuja käytetään muun muassa terrorismissa yleisen mielipiteen herättämiseksi. Sekä pommi-isku että pommiattentaatti eroavat olennaisesti pommituksesta. Pommitus viittaa laajaan, yleensä lentokoneita käyttäen suoritettuun räjähdehyökkäykseen, jonka suorittaja on valtio pommi-iskujen puolestaan ollessa alivaltiollisten ryhmien suorittamia.
Kuuluisat pommi-iskut

Alivaltiollisten toimintaryhmien pommi-iskuista ehkä kuuluisin on Madridin pommiräjähdys 11. maaliskuuta 2004, millä pyrittiin juuri ennen Espanjan parlamenttivaaleja vaikuttamaan äänestäjiin ja saamaan espanjalaiset vetäytymään Irakin sotaa tukeneesta halukkaiden koalitiosta ja mikä onnistuikin. Azoreiden julistuksella koalitioon liittynyt Espanjan pääministeri José María Aznar hävisi vaalit ja Espanja vetäytyi Irakista.
Hallitusten suorittamista todistetuista pommi-iskuista ehkä kuuluisin on Ranskan DGSE:n suorittama Greenpeacen Rainbow Warrior -laivan räjäyttäminen 1985 uusiseelantilaiseen satamaan, missä kuoli yksi kuvausvarusteidensa pelastamista yrittänyt valokuvaaja.
Pommi-iskuissa käytetään usein helposti muovailtavaa muoviräjähdettä, heksogeenia. Elokuussa 2004 Tupolev Tu-134 ja Tupolev Tu-154 -matkustajakoneet Venäjällä tuhonneiden pommien arvellaan olleen matkustajien vaatteisiin kätketystä heksogeenista valmistettuja.
Aaton

Aaton on ranskalainen elokuvakameroiden valmistaja, jonka tuotteisiin kuuluu myös äänityslaitteita ja elokuvien jälkituotantokalusteita. Aatonin kamerat ovat erityisen suosittuja dokumenttielokuvien tekijöiden piirissä, johtuen niiden pikalatausmekanismista ja AatonCode-aikakoodijärjestelmästä.
Aaton-kameramalleja > Aaton A-Minima

Aaton A-Minima on 16 millimetrin elokuvakamera, jossa on 60 metriä filmiä sisältävä koaksiaalinen filmimakasiini. Siinä käytetään Arriflexin Positive Lock- eli PL-objektiivinkiinnitystä, ja sen kuvausnopeus on 1–32 ruutua sekunnissa, erillisellä 12 voltin akulla 1–50 ruutua sekunnissa.
Aaton-kameramalleja > Aaton Xterà ja XTR-Prod

Aaton Xterà ja XTR-Prod ovat 16 millimetrin elokuvakameroita, joissa on 120 tai 240 metriä filmiä sisältävä koaksiaalinen filmimakasiini. Niissäkin käytetään PL-objektiivinkiinnitystä, ja niiden kuvausnopeus on 1–72 ruutua sekunnissa.
Aaton-kameramalleja > Aaton 35-III

Aaton 35-III on 35 millimetrin filmiä käyttävä elokuvakamera, jossa on 120 metrin Active Displacement -filmimakasiini. Objektiivinkiinnitys on PL-tyyppiä, ja kuvausnopeus 2–40 ruutua sekunnissa.
Aaton-kameramalleja > Aaton Penelope

Aaton Penelope on 35 millimetrin kamera, jossa on 120 metrin Displacement-makasiini ja PL-objektiivinkiinnitys. Sen kuvausnopeus on 3–40 ruutua sekunnissa.
Punkalaitumen Sanomat

| Punkalaitumen Sanomat |
| --- | --- |

Lehtityyppi:  sanomalehti
Julkaisija:  Punkalaitumen Sanomat Oy
ISSN:  ISSN 1236-8415
Levikki:  3602 (LT 2010)
Perustettu:  1908
Päätoimittaja:  Juha Aro
Sitoutuneisuus:  sitoutumaton
Kotikunta:  Punkalaidun
Kotimaa:  Suomi
Sivukoko:  tabloidi
Ilmestymistiheys:  to
Kieli:  suomi
Aiheesta muualla
www.punkalaitumensanomat.fi
Punkalaitumen Sanomat on Punkalaitumella Pirkanmaan maakunnassa kerran viikossa torstaisin ilmestyvä sitoutumaton, Suomen neljänneksi vanhin paikallislehti. Punkalaitumen Sanomien näytenumero ilmestyi marraskuussa 1908 ja säännöllinen ilmestyminen alkoi vuoden 1909 alussa. Lehteä kustantaa yksityisessä omistuksessa oleva Punkalaitumen Sanomat Oy.
Lehden historia

Punkalaitumen Sanomien perustaminen vuonna 1908 liittyy vuosisadan alun maaseudun taloudelliseen ja aatteelliseen murrokseen. Maatalous ja elinkeinoelämä alkoivat kehittyä, kunnallishallinto politisoitu ja yhdistys- sekä seuraelämä aktivoitui. Paikkakunnalle tarvittiin tässä tilanteessa oma tiedonvälityskanava.
Perustamisajatus esitettiin ensimmäisen kerran Punkalaitumen Maamiesseuran kokouksessa 5.7.1908. Lehden perustamisvaiheessa puuhamiehinä toimivat paikkakunnan nuorsuomalaiset piirit muun muassa veljekset Matti A. ja Juho Lähti sekä valtiopäivämies Vihtori Hosio.
Lehden ensimmäiseksi päätoimittajaksi valittiin Matti A. Lähti. Hän toimi tehtävässä vuosina 1909–1912. Lähtin jälkeen päätoimittajana oli opettaja Taavi Hiltunen vuosina 1912–1932.
Punkalaitumen Sanomien kolmas päätoimittaja oli taloustirehtööri Juho Lähti. Hän teki lehdessä pitkän päivätyön toimittajana vuodesta 1916 ja päätoimittajana vuodesta 1932 aina kuolemaansa asti vuoteen 1953. Juho Lähti oli paitsi lehtimies myös merkittävä vaikuttaja Punkalaitumella. Hän oli perustamassa Punkalaitumelle Työväenyhdistystä, Nuorsuomalaista yhdistystä, Säästöpankkia, Palovakuutusyhdistystä sekä Punkalaitumella toiminutta kuntain yhteistä Työlaitosta (myöhemmin Länsi-Suomen Päihdehuoltola).
Juho Lähtin jälkeen Punkalaitumen Sanomien vetovastuun otti opettaja Lauri Helariutta. Hän toimi tehtävässä vuodesta 1953 vuoteen 1975. Lehden ensimmäinen vakituisesti palkattu päätoimittaja oli Juhani Helariutta. Hän aloitti lehden avustajana vuonna 1962 ja siirtyi päätoimittajaksi isänsä jälkeen vuonna 1975. Helariutta oli päätoimittajana vuoteen 2001 asti. Hänelle myönnettiin monista ansioistaan kotiseutuneuvoksen arvo samana vuonna.
Punkalaitumen Sanomien kuudenneksi päätoimittajaksi tuli vuonna 2001 filosofian maisteri Juha Aro. Aro on valmistunut Turun yliopistosta Suomen historian alalta. Vuonna 2000 tarkastetussa opinnäytteessään hän tutki mikrohistorian ja aatehistorian näkökulmasta edeltäjänsä Juho Lähtin toimintaa Punkalaitumen julkisen elämän keskeisenä vaikuttajana. Aro ehti olla lehdessä kesätöissä jo ennen opintojaan ja niiden aikana.
Nykytilanne

Punkalaitumen Sanomien nykyinen päätoimittaja on Juha Aro. Lehden henkilöstöön kuuluu lisäksi toimittaja-ilmoitustenhoitaja Anu Helariutta-Koskua.
Lehden levikki oli vuonna 2010 3 602. Yli puolet levikistä suuntautuu paikkakunnan ulkopuolelle entisille punkalaitumelaisille, opiskelijoille ja kesäasukkaille. Punkalaitumen Sanomat edustaa paikallislehtikentässä harvinaiseksi käynyttä yhden kunnan alueella ilmestyvää lehteä.
Lehteä kustantavan Punkalaitumen Sanomat Oy:n hallituksen puheenjohtaja on maanviljelijä Mikko Rasi ja yhtiön hallitukseen kuuluvat kotiseutuneuvos Juhani Helariutta, maanviljelijä Isto Juhe, maanviljelijä Pentti Pihko ja maanviljelijä Juha Rasi. Yhtiön toimitusjohtaja on Juha Aro.
Päätoimittajat

Juha Aro on vuodesta 2001 alkaen toiminut Punkalaitumen Sanomien päätoimittajana ja on Punkalaitumen Sanomat Oy:n toimitusjohtaja.  Aro on vuonna 1909 perustetun, Suomen neljänneksi vanhimman paikallislehden järjestyksessä kuudes päätoimittaja.
Aro on valmistunut Turun yliopistosta filosofian maisteriksi suomen historian alalta. Vuonna 2000 tarkastetussa opinnäytteessään hän tutki mikrohistorian ja aatehistorian näkökulmasta punkalaitumelaisen maanviljelijä Juho Lähtin toimintaa paikkakunnan julkisen elämän keskeisenä vaikuttajana. Punkalaitumen Sanomissa Aro ehti työskennellä myös jo ennen opintojaan ja niiden aikana.
Aiheesta muualla

Punkalaitumen Sanomien verkkosivusto
Adidas Arena

| Adidas Arena |
| --- | --- |

Sijainti
Paikkakunta:  Harrachov,  Tšekki
Katsomopaikat:  50 000
Koordinaatit:  50°46′5″N, 15°25′41.3″E
Avattu:  1980
Remontoitu:  1992, 2005, 2009, 2012
Muut mäet:  Čertova hora
Seura:  TJ Jiskra Harrachov
Čerťák
K-piste:  185 metriä
Mäkikoko:  205 metriä
Mäkiennätys:  214,5 metriä  Matti Hautamäki &  Thomas Morgenstern
Avattu:  1980
Remontoitu:  1992, 2005, 2012
Muovitus:  ei
Vauhtimäen pituus:  118,5 m
Vauhtimäen kulma:  35°
Keulan pituus:  8 m
Keulan korkeus:  4,62 m
Keulan kulma:  10,5°
Alastulorinteen kulma:  34,5°
Čerťák HS142
K-piste:  125 metriä
Mäkikoko:  142 metriä
Mäkiennätys:  145,5 metriä  Janne Ahonen (12.12.2004)
Avattu:  1980
Remontoitu:  2005
Muovitus:  ei
Keulan kulma:  10,5°
Alastulorinteen kulma:  37°
Adidas Arena on lento- ja suurmäen muodostama mäkihyppystadion Harrachovissa Tšekissä lähellä Puolan rajaa.
Historia

Vuonna 2005 mäkikeskus kunnostettiin. Sen yhteydessä mäet muutettiin vastaamaan FIS:in vaatimuksia. Suurmäen K-pistettä siirrettiin 120 metristä 125 metriin ja HS-pistettä siirrettiin 134 metristä 142 metriin. Lentomäen HS-pistettä siirrettiin 203 metristä 205 metriin.
Čerťák

Čerťák on yksi maailman viidestä lentomäestä. Mäestä hypätään maailmancupia ja siellä on järjestetty lentomäen maailmanmestaruuskilpailut vuosina 1983, 1992, 2002 ja 2014.
Čerťák > Mäkiennätyksen kehittyminen

Mäkiennätyksen 214,5 metriä ovat hypänneet Matti Hautamäki, joka hyppäsi sen lentomäen maailmanmestaruuskisoissa 2002 ja itävaltalainen Thomas Morgenstern sivusi Hautamäen mäkiennätystä vuonna 2008.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 27.3.1980 |  Armin Kogler | 176,0 m | Ski Flying Week |  |
| 19.3.1983 |  Pavel Ploc | 181,0 m | Lentomäen MM-kilpailut 1983 |  |
| 23.2.1985 |  Ole Gunnar Fidjestøl | 183,0 m | Maailmancup |  |

| 22.3.1992 |  Christof Duffner | 194,0 m | Lentomäen MM-kilpailut 1992 | Kaatunut |
| 9.3.1996 |  Roar Ljøkelsøy  Andreas Goldberger  Jakub Jiroutek | 201,0 m | Maailmancup |  |
| 9.3.1996 |  Jan Balcar | 203,0 m | Maailmancup |  |
| 9.3.1996 |  Andreas Goldberger | 204,0 m | Maailmancup |  |
| 13.1.2001 |  Adam Małysz  Janne Ahonen | 206,5 m | Maailmancup |  |
| 14.1.2001 |  Risto Jussilainen | 212,5 m | Maailmancup |  |
| 9.3.2002 |  Anders Bardal | 212,5 m | Lentomäen MM-kilpailut 2002 |  |
| 9.3.2002 |  Matti Hautamäki | 214,5 m | Lentomäen MM-kilpailut 2002 |  |
| 18.1.2008 |  Thomas Morgenstern | 214,5 m | Maailmancup |  |
|  |  |  | Maailmancup |  |
| 19.1.2008 |  Thomas Morgenstern | 214,5 m | Kaatunut |  |

| 9.1.2011 |  Simon Ammann | 215,5 m | Maailmancup | Kaatunut |

| 3.2.2013 |  Jurij Tepeš | 220,0 m | Maailmancup | Kaatunut |
Čerťák HS142 > Mäkiennätyksen kehittyminen

Virallisen mäkiennätyksen 145,5 metriä on hypännyt Janne Ahonen, epävirallinen mäkiennätys syntyi vuonna 2004 Continental Cupin kilpailussa, kun Martin Koch liiteli 151,0 metriin.
| Päivämäärä | Hyppääjä | Pituus | Kilpailu |
| --- | --- | --- | --- |
| 12.12.2004 |  Janne Ahonen | 145,5 m | Maailmancup |
| 17.12.2004 |  Martin Koch | 151,0 m | Continental Cup |
Aiheesta muualla

Kuvia tai muita tiedostoja aiheesta Adidas Arena Wikimedia Commonsissa
Mäkihypyn maailmancup kaudella 2010–2011
Mäkikeskus kauempaa kuvattuna. Suuret mäet keskellä ja pikkumäet alavasemmalla
A Celebration of Guilt

| A Celebration of Guilt Arsis |
| --- | --- | --- |

Studioalbumin tiedot
 Äänitetty : loka–joulukuu 2003, Winter Sound
 Julkaistu: 30. maaliskuuta 2004
 Tuottaja(t): Steve Carr & Bob Gurske
 Tyylilaji: tekninen death metal
 Kesto: 44.20
 Levy-yhtiö: Willowtip
Arsisin muut julkaisut
|   | A Celebration of Guilt 2004 | A Diamond for Disease 2005 |
A Celebration of Guilt on yhdysvaltalaisen teknisen death metal -yhtye Arsisin esikoisalbumi. Se julkaistiin vuonna 2004 levymerkillä Willowtip Records.
Vuonna 2014 yhtye juhlisti kymmenen vuotta aiemmin julkaistua A Celebration of Guiltia soittamalla albumia kokonaisuudessaan Euroopan-kiertueellaan.
Kappaleet

The Face of My Innocence – 5.33
Maddening Disdain – 3.30
Seven Whispers Fell Silent – 3.46
Return – 4.42
Worship Depraved – 3.02
Carnal Ways to Recreate the Heart – 4.52
Dust and Guilt – 4.25
Elegant and Perverse – 2.23
The Sadistic Motives Behind Bereavement Letters – 4.25
Looking to Nothing – 3.22
Wholly Night – 4.20
Kokoonpano

James Malone ‎– kitara, basso, murinalaulu
Michael van Dyne ‎– rummut
Kokoonpano > Tuotanto

Steve Carr ‎– tuottaja
Bob Gurske ‎– tuottaja
Mark Riddick ‎– grafiikka, design
Arviot

Allmusic:
The Metal Observer: 8/10
Metal-temple.com: 8/10
Aiheesta muualla

Albumi A Celebration of Guilt Encyclopaedia Metallum -sivustolla (englanniksi)
A Celebration of Guilt discogs.com-sivustolla
Ahti Lampi (pöytäjääkiekkoilija)

| Ahti Lampi> Henkilötiedot |
| --- | --- |
Syntynyt: 1991
Kansalaisuus:   Suomi
Uran tiedot
Laji:  pöytäjääkiekko
Seura:  Spjalerance
Saavutukset
Paras sijoitus maailmanrankingissa:  1.
Ahti Lampi (s. 1991) on suomalainen pöytäjääkiekkoilija, joka edustaa Spjalerance-nimistä seuraa. Hän on lajin kaksinkertainen Euroopan mestari.
Ura

Vuonna 2009 Lampi voitti myös MM-pronssia. Vuosina 2009–2015 hän pelasi 5 SM-kilpailua voittaen neljä Suomen mestaruutta. Euroopan mestaruudet hän voitti vuosina 2008 sekä 2010. Vuonna 2010 Lampi oli ITHF:n maailmanrankingin kärjessä 4 kuukautta.
Puutarha (dokumenttielokuva)

| Puutarhav |
| --- | --- |
 Elokuvan juliste.
Ohjaaja:  Minna Havukainen
Käsikirjoittaja:  Minna Havukainen Kristiina Karsten
Tuottaja:  Minna Havukainen
Säveltäjä:  Jyri Pirinen
Kuvaaja:  Otso Reunanen
Leikkaaja:  Kristiina Karsten
Valmistustiedot
Valmistusmaa:  Suomi
Tuotantoyhtiö:  Minna Havukainen tuotanto
Levittäjä:  Minna Havukainen tuotanto
Ensi-ilta:  2022 (Rakkautta ja Anarkiaa)
Kesto:  66 minuuttia
Alkuperäiskieli:  suomi
Aiheesta muualla
IMDb 
Infobox OKVirheellinen NIMI-arvo: 
Puutarha on Minna Havukaisen ohjaama suomalainen dokumenttielokuva vuodelta 2022.
Elokuva käsittelee BDSM-seksiä.
Aiheesta muualla

Puutarha Internet Movie Databasessa (englanniksi)
Pommi

Yli 9 800 kilogramman painoinen, GPS-ohjautuva GBU-43/B "MOAB"-aerosolipommi
Pommi tarkoittaa erilaisia räjähdyspanoksia. Sotilaskielenkäytössä pommi on yleisnimitys lento- ja syvyyspommeille eli ilma- tai pinta-aluksesta kohteeseensa pudotettaville tai heitettäville taistelulatauksille. Lentopommeihin lukeutuvat sirpale-, paine-, panssari-, kasetti- eli ns. rypälepommit, sirote-, aerosoli-, jarruvarjo-, tunkeuma-, palo-, valaisu-, savu- ja ydinpommit sekä joukko muita erikoispommeja, joiden taistelulataus voi koostua esimerkiksi kemiallisista tai biologisista aseista. Osa pommeista, kuten GPS-, TV- ja laser-ohjatut pommit, kuuluvat ohjautuvuutensa perusteella täsmäaseisiin.
Siviilikielenkäytössä sanalle pommi, on kehittynyt sotilaskielenkäytöstä eroavia merkityksiä. Siviilikielenkäytössä pommi saattaa tarkoittaa miltei mitä tahansa räjähdyspanosta.
Räjähde voidaan rakentaa esimerkiksi autoon, jolloin se on helppo kuljettaa räjäytyspaikalle. Tällöin puhutaan autopommista. Erilaisiin pommi-iskuihin käytetyt räjähteet valmistetaan muun muassa lannoitteista. Epätavanomaisessa sodankäynnissä käytetään runsaasti ns. improvisoituja räjähteitä eli tienvarsipommeja.
Internet-pommeiksi on nimitetty omatekoisia räjähteitä, joiden valmistusohjeet on saatu internetistä. Nämä ovat erittäin vaarallisia valmistaa ja käsitellä, koska ne usein ovat rakenteeltaan epävakaita, ja saattavat räjähtää jo ainesosia sekoitettaessa, toisin kuin louhintaan ja sotilaskäyttöön suunnitellut räjähteet.
Pommityyppien ominaisuuksia

Sirpalepommit ovat räjähdysaineella ladattuja pommeja, joiden vaikutus perustuu sirpale- ja painevaikutukseen. Vapaasti putoavia sirpalepommeja nimitetään joskus myös rautapommeiksi.
Painepommit tai miinapommit ovat sirpalepommin kaltaisia, mutta ohutkuorisempia pommeja, joiden vaikutus perustuu pääasiassa painevaikutukseen.
Panssaripommit ovat paksukuorisia, erikoisteräksestä valmistettuja yleensä peräsytyttimellä varustettuja pommeja, joita käytetään sotalaivojen ja linnoitettujen maalien tuhoamiseen.
Kasetti- eli ns. rypälepommit ovat periaatteeltaan ilma-aluksesta pudotettavia säiliöitä, jotka on ladattu tytärpommeilla. Kasettipommi aukeaa ilmassa maalin yläpuolella, levittäen tytärpommit laajalle alueelle. Tytärpommit voivat olla monikäyttöpommeja, jotka on varustettu ontelopanoksella sekä sirpaloituvalla kuorella. Kasettipommeissa on monia erityyppisiä hyötykuormia, jotka saattavat koostua esimerkiksi palopommeista, miinoista tai ohjautuvista tytärpommeista. Yhdysvaltain asevoimilla on käytössään sähkönjakeluverkkoja vastaan käytettävä kasettipommityyppi, jonka tytärpommit sisältävät hiilikuitusäikeitä, tarkoituksena aiheuttaa oikosulkuja.
Sirotepommit ovat suuria, ilma-aluksen ripustimiin kiinnitettäviä tytärpommeilla ladattuja säiliöitä. Sirotepommi avataan maalialueen yläpuolella, jolloin tytärpommit saadaan tehokkaasti levitettyä laajalle alueelle. Toisin kuin kasettipommit, sirotepommit jäävät tytärpommien pudottamisen jälkeen kiinni ripustimiinsa. Joidenkin sirotepommien hyötykuormana voi olla samanaikaisesti erityyppisiä tytärpommeja ja miinoja.
Aerosolipommit ovat voimakkaimpia tavanomaisia pommeja. Aerosolipommit on ladattu nestemäisellä räjähdysaineella, joka leviää maalialueella aerosolina ilmaan ja räjäytetään. Aerosolipommilla on suuri paine- ja polttovaikutuksella aikaansaatu tuhovaikutus.
Jarruvarjopommit ovat jarruvarjolla varustettuja pommeja, jotka on tarkoitettu matalalta tapahtuvaan ilmarynnäköintiin. Pommin irrotessa avautuva jarruvarjo hidastaa pommin putomisnopeutta siten että pudottava kone ehtii lentää pommin vaikutusalueen ulkopuolelle ennen pommin räjähtämistä.
Tunkeumapommit on tarkoitettu etupäässä kiitoteiden tuhoamiseen. Tunkeumapommissa on pudottamisen jälkeen syttyvä rakettimoottori, joka antaa pommille tunkeutumiseen tarvittavan kiihdytyksen. Pommi räjähtää vasta tunkeuduttuaan maaperään.
Palopommit ovat polttovaikutukseen vaikutuksensa perustavia pommeja. Palopommeissa käytetään erilaisia polttotaisteluaineita, kuten valkoista fosforia, termiittiä, elektronia ja napalmia. Napalm-pommit voidaan erotella myös omaksi pommityypikseen.
Syvyyspommit ovat pinta- tai ilma-aluksesta heitettäviä tai pudotettavia veden pinnan alapuolella toimivia, sukellusveneiden torjuntaan tarkoitettuja pommeja. Syvyyspommin teho perustuu painevaikutukseen.
Liitopommit ovat ilma-aluksesta laukaistavia, kohteeseen liitäviä pommeja, joissa on jonkinlainen ohjaus. Liitopommeissa voi olla erilaisia taistelukärkiä.
Aarne Lakomaa

Aarne Aksel Gustaf Lakomaa (31. toukokuuta 1914 – 3. huhtikuuta 2001 Linköping) oli suomalainen diplomi-insinööri, joka tuli tunnetuksi erityisesti SAAB-lentokoneiden suunnittelijana.
Lakomaan vanhemmat olivat teollisuusneuvos Hugo Lakomaa ja Ester Castrén. Hän oli Erik Lakomaan isoisä. Aarne Lakomaa opiskeli Teknillisessä korkeakoulussa ja palveli luutnanttina talvi- ja jatkosodassa. Jatkosodan aikaan hän työskenteli muun muassa Mörkö-Moranen moottorivaihdoksen parissa.
SAABin palvelukseen Lakomaa siirtyi vuonna 1944. Hän osallistui Saab 35 Draken ja Saab 37 Viggen -hävittäjien esisuunnitteluun ja toimi yhtiön suunnittelutoimiston päällikkönä vuoteen 1979 asti. Lakomaalle myönnettiin Thulin-mitali, joka on Ruotsin ilmailun korkein kunnianosoitus.
Aiheesta muualla

Aarne Lakomaa Geni. Viitattu 27.1.2022.
Power Macintosh 6200

Performa 6300, eräs 6200-malliston tietokoneista.
Power Macintosh 6200 on Apple Computerin 28. toukokuuta 1995 julkaisema tietokone. Laitetta ja sen päivitettyjä versioita myytiin myös nimillä Performa 6200, Power Macintosh 6300 ja Performa 6300. PowerPC 603 -suorittimella varustettu Power Macintosh 6200 korvasi Quadra 630-tietokoneen ja käytti samaa koteloa. Myöhemmin suoritin päivitettiin PowerPC 603e -malliin. 1. heinäkuuta 1997 6200-mallisto lakkautettiin Power Macintosh G3:n tullessa markkinoille.
6200:lla oli edullisemmasta LC-sarjasta löytyvä rinnakkaismalli Power Macintosh 5200 LC. Laitteet sisälsivät saman arkkitehtuurin ja huonon suorituskykynsä ja epävakautensa takia ne kuuluvat Applen parjatuimpiin tietokoneisiin. Koneet käyttivät vanhemman Quadra-sarjan 32-bittistä emolevyä, joka hidasti 64-bittisellä siirtotiellä varustetun suorittimen toimintaa. Ongelmia aiheuttivat myös huonolaatuinen IDE-liitäntä ja SCSI-porttien ongelmat.
17. lokakuuta 1996 Apple päivitti ongelmia aiheuttaneen emolevyn ja julkaisi mallin nimeltä Power Macintosh 6300/160. Uusi 64-bittisellä väylällä varustettu emolevy korjasi aiempien mallien virheitä.
Tekniset tiedot > Power Macintosh 6200

75 MHz:n PowerPC 603 -suoritin
8 Mt:n keskusmuisti, laajennettavissa 64 Mt:n saakka (80 ns 72-pin SIMM)
Käyttöjärjestelmä System 7.5.1
Tekniset tiedot > Power Macintosh 6300

100 tai 120 MHz:n PowerPC 603e -suoritin
8 Mt:n keskusmuisti, laajennettavissa 64 Mt:n saakka (80 ns 72-pin SIMM)
Käyttöjärjestelmä System 7.5.1
Tekniset tiedot > Power Macintosh 6300/160

160 MHz:n PowerPC 603e -suoritin
16 Mt:n keskusmuisti, laajennettavissa 138 Mt:n saakka (70 ns 168-pin DIMM)
Käyttöjärjestelmä System 7.5.1
Mallit > Power Macintosh 6200

Power Macintosh 6200: Myytiin vain Aasiassa. Sisältää 500 Mt:n kiintolevyn.
Performa 6200CD: Sisältää 1 Gt:n kiintolevyn ja 14.4k:n modeemin, toimitettiin näytön ja ohjelmistopaketin kanssa.
Performa 6205CD: 6200CD, jossa 28.8k:n modeemi.
Performa 6210CD: 6205CD eri ohjelmistolla.
Performa 6214CD: 6205CD eri ohjelmistolla.
Performa 6216CD: 6200CD ilman näyttöä.
Performa 6218CD: 6200CD 16 Mt:n keskusmuistilla.
Performa 6220CD: 6218CD ilman näyttöä. Sisältää TV/video -kortin.
Performa 6230CD: 6220CD MPEG-purkukortilla.